
РЕПУБЛИКА БЪЛГАРИЯ

Министерство на културата

З А П О В Е Д 

№ РД 09-…………../…………… 2020 г.

На основание чл. 13д, ал. 1 и ал. 2, т. 1 от Закона за професионалното образование и обучение, при спазване изискванията на чл. 66, ал. 1 и 2 от Административно-процесуалния кодекс и във връзка с осигуряването на обучението по учебен предмет,

У Т В Ъ Р Ж Д А В А М

Учебна програма за специфична професионална подготовка по учебен предмет „Сценично движение“- учебна практика специалност: код 2120702 „Пантомима”, от професия: код 212070 „Актьор” от професионално направление: код 212 „Музикални и сценични изкуства”, съгласно приложението.

Учебната програма влиза в сила от учебната 2020/2021 година.

БОИЛ БАНОВ

Министър на културата 

Приложение

МИНИСТЕРСТВО НА КУЛТУРАТА

УЧЕБНА ПРОГРАМА

за специфична професионална подготовка 

по 

СЦЕНИЧНО ДВИЖЕНИЕ

учебна практика

Утвърдена със Заповед № РД…………………………………………………………2020 г.

СПЕЦИАЛНОСТ:

код 2120702 „Пантомима”

ПРОФЕСИЯ:

код 212070 „Актьор”

ПРОФЕСИОНАЛНО НАПРАВЛЕНИЕ:

код 212 „Музикални и сценични изкуства”

София, 2020 г.

І. ОБЩО ПРЕДСТАВЯНЕ НА УЧЕБНАТА ПРОГРАМА
Учебната програма по сценично движение - учебна практика е предназначена за специфичната подготовка по професията на учениците от специализираните училища по изкуствата, които се обучават по професия „актьор”, специалност „пантомима ” за професионално образование с придобиване на трета степен на професионална квалификация, дневна форма на обучение с прием след VІІ клас. Запознава с методите на обучение за развиване на двигателната култура на актьора, неговата външна и вътрешна артистична техника, със законите на тялото и сцената.
В процеса на обучение учениците трябва да усъвършенстват психо-физическите си качества и умения, да овладеят техниката на сценичното движение и умението вярно да използват тази техника на сцената.

Учебното съдържание е подбрано в съответствие с поставените цели и осъществява междупредметна връзка с учебните предмети от специфичната професионална подготовка – актьорско майсторство за драматичен театър и куклен театър, танци, съвременни танцови техники, акробатика и клоунада, както и с предметите от отраслово-професионалната и общообразователна подготовка.

За по-добро протичане на учебния процес е необходима зала с достатъчен обем, пространство за свободното пласиране в пластическите задачи на учениците, оборудвана с гимнастически пейки, дюшеци, стъпала, наличие на съответния реквизит – шпаги, саби, тояги, бастуни, шапки, както и елементи от спортното оборудване – тояжки, топки, въжета.

За успешното провеждане на обучението по Сценично движение в специалност „Пантомима“, учебното заведение е длъжно да осигури:
· Преподаватели с  висока квалификация по специалността и с образователен ценз гарантиращ способността им да осъществят изпълнението на образователните стандарти предвидени в програмата;

· Учебна зала за репетиции с дюшеци, станки, огледала и гореспоменатите учебни материали и уреди, както и учебна сцена за публичните изяви;
· Учебната сцена е специално обособено пространство, което имитира камерна сцена и е със специфични изисквания: трябва да има отделни изходи за актьори и публика, да е затъмнено и звукоизолирано, да има обособено място зад или отстрани на сцената, както и специализирано място за осветителен и озвучителен пулт, да има шнурбоден за окачване на осветителни и озвучителни тела, както и на сценично облекло, да има възможност за настаняване на публика. Сцената трябва да е черна и да е предвидена проходимост за внасяне и изнасяне на декори. Пред-сценичното пространство е желателно да е многофункционално и да се преобразува във възможност за лекционен блок, тъй като за провеждане на теоретичната част на актьорските часове не се налага промяна на залата, те са органична част от практическия опит;
· учебни гримьорни, гардероб и съблекални;

· шкафове за съхраняване на реквизита, с които се работи;

· библиотека, съдържаща нужната за специалността литература;

· индивидуални възможности за дигитално проектиране и онагледяване;
Изисквания към обучаващите:
Право да преподават теория и практика по учебни предмети или модули от отрасловата и специфичната задължителна професионална подготовка имат лица с образователно-квалификационна степен „магистър” или „бакалавър” (вкл. „професионален бакалавър“)

Преподавателите трябва:

· да прилагат в учебния процес и следват логиката на утвърдената учебна програма;

· при нужда да мотивират учениците с индивидуални, съобразени с моментните им възможности задачи, в рамките на учебната програма;

· да балансират теоретичните и практически занятия;

· да онагледяват учебния процес;

· да осигурят за общо ползване в ателието, литература, материали, пособия и дигитални устройства, трудно достъпни за всеки ученик поотделно, но крайно важни за успешно протичане на учебния процес;

· да затвърждават наученото или подготвят учебния процес, като се поставят  индивидуални задачи за самоподготовка, осъществими в домашни условия или в училищното учебна сцена;

ІІ. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ
Обучението по предмета сценично движение има за цел да обогати телесните умения на учениците, свързани с необходимостта да пресъздават живота и навиците на човешкото тяло, поставено в различни исторически, културни, етнически и социални ситуации. Също така има за цел учениците да развиват своите умения, като: мускулно освобождаване, бързина, ловкост, ритмичност и наблюдателност. Развива се въображението, сценичното внимание на ученика, както и уменията за партниране.
Той трябва да знае:

· каква е спецификата на сценичното движение;

· как се изгражда цялостно сценично движенческо произведение;

· видовете сценични бойни техники;

· различните видове маски, които се използват в спектаклите;

· кои са основните  школи и принципи на съвременния тренинг за сценично движение;

· правилата в движението на изразителното човешко тяло;

Той трябва да може да:

· овладее богата палитра от изразни средства;

· бъде приспособим към всички жанрове, стилове и постановъчни изисквания – от класическото сценично движение до най-модерните авангардни търсения и синтез; 

· се движи разбираемо, изразително и естетично в пространството и времето на сцената;

· има създадени умения на за присъствие в сценичното пространство както в пантомимата, така и в драма, кино, телевизия, шоупрограми, различни артистични, медийни и визуални програми, хепънинги, улични спектакли, културна и спортна анимация и др.
Той трябва също да:

· развива своята обща художествена и театрална култура, изучавайки основите на теорията и терминологията в пантомимата, нейната история, основните съвременни методи и упражнения за подготовка на актьора за движенчески спектакъл;

· усвоява движенческата техника, да работи върху двигателни навици и умения, да познава общия комплекс от упражнения, възпитаващи обща пластическа култура, да овладява принципите на сценичното движение чрез етюд;

· умее да подготви роля и да играе пластически в сценично представление;

· да развива личностните качества и умения и способността да ги използва в професионална реална работна среда, да умее да работи в екип и да притежава чувство за отговорност.

Заниманията се съчетават с актьорски задачи, за да се превърнат в активна част от цялостното обучение в пантомимата.

Основните задачи на предмета се решават през целия курс на обучение. Този курс се състои от занятия, които са програмно и методически свързани по между си.

ІІІ. РАЗПРЕДЕЛЕНИЕ НА УЧЕБНОТО ВРЕМЕ
Общият брой учебни часове по учебния предмет е 101 часа, които се разпределят по класове в зависимост от типовия учебен план, по който се осъществява обучението.

	Специфична професионална подготовка

ІV. УЧЕБНО СЪДЪРЖАНИЕ
Структурирането на учебното съдържание е по раздели и теми. За всеки раздел са записани минимален брой часове и примерни теми.

Учителят конкретизира броя на учебните часове за всяка тема в съответствие с посочените за раздела.

ВТОРИ ГИМНАЗИАЛЕН ЕТАП
XI КЛАС
	№ по ред
	Наименование на теми и раздели
	Брой часове

	1.
	Основи на сценичното движение
	72

	1.1.
	Опознаване на собствения двигателен апарат
	6

	1.2.
	Развитие на биохеманичните възможности на учениците
	6

	1.3.
	Усвояване на сценичното пространство
	6

	1.4.
	Физически параметри на двигателната култура на учениците
	6

	1.5.
	Психически параметри
	6

	1.6.
	Психофизически компоненти в сценичната пластика
	6

	1.7.
	Координация на движенията.Словесно-двигателна координация.
	6

	2.1.
	Сценични техники
	10

	2.2.
	Елементи на сценичния бой
	10

	2.3.
	Работа с оръжие
	10

	3.1.
	Изходно ниво. Подготовка и представяне на етюди.
	12

	
	                                                           Общ брой часове:
	72


Раздел 1. ОСНОВИ НА СЦЕНИЧНОТО ДВИЖЕНИЕ
1.1. Опознаване на собствения двигателен апарат

Цели: Необходимо е учениците да се научат обстойно да познават точното моментно състояние на своя физически апарат, когато пристъпват към работа на сцената.

1.2. Развитие на биомеханичните възможности на учениците

Цели: Подобряване на природните данни чрез съответни тренировки, усъвършенствайки ги в необходимата посока. Довеждане на придобитите умения до степен на полуавтоматизирани навици.

1.3. Усвояване на сценичното пространство

Цели: Разграничаване на движенията в живота и на сцената. Умеят да използват възможностите на своето тяло, изпълнявайки кратки сценични задания с движение на сцената.

1.4. Физически параметри на двигателната култура на учениците

Цели: Изследване на закономерностите, които управляват движенията на актьора на сцената. Придобиват умения за извършване на волеви действия.

1.5. Психически параметри

Цели: Работа върху волята и активността си, разграничавайки стремеж, желание, искане, самостоятелност, инициативност, решителност, настойчивост, смелост, самообладание.

1.6. Психофизически компоненти в сценичната пластика

Цели: Работа върху вниманието, паметта и контрола на движенията, върху силата, скоростта, издръжливостта и ловкостта на тялото, върху темпоритъма на действието.

1.7. Координация на движенията. Словесно-двигателна координация

Цели: Използване на придобитите качества и умения при изграждане на изразително сценично действие, управляващо движенията на актьора в конкретни обстоятелства.

Раздел 2. СЦЕНИЧЕН БОЙ
2.1. Сценични техники

Цели: Опознаване на възможностите на собствения двигателен апарат, придобиване на двигателна култура и изразително пластическо присъствие. Отработване на такива похвати за нападение и защита без оръжие, които да създават впечатление за ръкопашен бой, докато в същото време изпълнителите само леко се докосват.

2.2. Елементи на сценичния бой

Цели: Овладяване на елементите на сценичния бой – удряне на шамар, прав удар и защита, странични удари, защита с ръка от странични удари, избягване на удар с гмуркане, боксови удари и защита от тях, удари от долу и защита, захват за гърлото и освобождаване, захват за гърлото – душене, освобождаване от захват, подготовка за хвърляне на партньора през глава, удар отгоре, защита и хвърляне през себе си, захват за гърлото, хвърляне през себе си и падане с каскада, удар с юмрук в лицето от легнало положение, удар с крак от легнало положение, композиция на бой.

2.3. Работа с оръжие

Цели: Овладяване на елементите на сценичния бой с оръжие (шпага, кинжал, дага, тояга, копие и алебарда, пистолет) и използването им в сценична задача
Раздел 3.1 Установяване на изходно ниво: Установяването на изходно ниво става чрез изпълнение на практическа задача – етюди със сценично движение и сценичен бой, създадени от учениците и работени през двата срока, и устно и писмено изпълнение на теоретична задача. 
Раздел 3.  СТИЛ И ЕТИКЕТ
XII КЛАС

	№ по ред
	Наименование на теми и раздели
	Брой часове

	3.
	Стил и етикет
	29

	3.1.
	Стил и етикет на поведение през вековете
	10

	3.2.
	Пластическа партитура на ролята и работа с маски
	10

	3.3.
	Изходно ниво. Подготовка и представяне на етюди.
	9

	
	                                                           Общ брой часове:
	29


3.1. Стил и етикет на поведение през вековете:
- античност;

- средновековие;

- ренесанс;

- барок и рококо;

- романтизъм;

- ХХ век.

Цели: Запознаване със стила и етикета на поведение в Европа и работа върху отделни елементи (нрави, обноски, поздрави, раговори, хранене, тържествени церемонии, битки, обявяване на дуел, осанка и походка, боравене с хитон, хематион, пала, дълго наметало и широкопола шапка, мъжки поклони, атрибути на мъжкия костюм, боравене с оръжие, тояга и бастунче, поздрави и целувки, атрибути на женския костюм, специфика на роклите и шлейфовете, аксесоари на жените). „Добрият тон” на всяка епоха при разговор, визита, хранене, пушене, боравене с цилиндър и бастун, поведение на домашната прислуга).

3.2. Пластическа партитура на ролята и работа с маски
Цели: Изработване на пластическата партитура на ролята спрямо характера на персонажа, използвайки костюм и атрибути към костюма: ветрило, шапка, чанта, оръжие и др. Изработване на пластическа партитура на ролята, откривайки и отработвайки най-точната (от гледна точка на характера) осанка и походка. Разработване на пластическа партитура на ролята, използвайки различни видове поклони. Изучаване и работа с различен вид маски – маски на дръжки, лицеви маски, нестандартни маски, групови маски. Използване в сценична задача. Пластически етюди с маски

Раздел 3.3 Установяване на изходно ниво: Установяването на изходно ниво става чрез изпълнение на практическа задача – етюди със сценично движение в определен стил и етикет и с маски, създадени от учениците и работени през двата срока, и устно и писмено изпълнение на теоретична задача. 
V. ОЧАКВАНИ РЕЗУЛТАТИ ОТ ОБУЧЕНИЕТО
В края на учебния период ученикът трябва да покаже качеството на професионалната си пластическа подготовка – психо-физически качества и умението да се използват общите и специални двигателни навици, познаването на етикетно-стилните действия и  общото ниво на артистичност при движение на сцената в изпълнение на етюди и импровизационни упражнения.

